Ֆունես Մորի

Ռամիրո Ֆունես Մորի (, ), արգենտինացի ֆուտբոլիստ, պաշտպան։ Հանդես է գալիս անգլիական «Էվերթոն»-ի և Արգենտինայի ազգային հավաքականի կազմում։ Հիմնականում հանդես է գալիս կենտրոնական և ձախ պաշտպանի դիրքում։

Ակումբային կարիերա

«Ռիվեր Փլեյթ» 
Ֆունես Մորին 2008 թվականին միացել է «Ռիվեր Փլեյթ»-ի երիտասարդական թիմին։ Հիմանական կազմում սկսել է հանդես գալ 2011 թվականին։

Նա համարվում է ակումբի լեգենդար ֆուտբոլիստներից մեկը, քանի որ թիմի հետ հաղթել է 6 տիտղոս, ներառյալ Լիբերտադորեսի գավաթը։ Մորին հիշվում է ոչ միայն իր անցկացրած հանդիպումներով և նվաճած գավաթներով, այլ իր խփած կարևոր գոլերով։

Հինգ մրցաշրջանների արդյունքում Ֆունեսը մասնակցել է 76 հանդիպման և դարձել 7 գոլի հեղինակ։

«Էվերթոոն» 
2015 թվականի սեպտեմբերի 1-ին Ֆունես Մորին տեղափոխվել է Պրեմիեր լիգան ներկայացնող «Էվերթոն»։ Տրանսֆերն արժեցել է 9.5 միլիոն եվրո։

Իր նորամուտը թիմի կազմում արգենտինացին նշել է սեպտեմբերի 12-ին՝ «Չելսի»-ի դեմ կայացած խաղում։ Հանդիպումն ավարտվել է 3-1 հաշվով՝ մերսիսայդցիների հաղթանակով։ Ռամիրոն իր առաջին գոլը անգլիական ակումբի կազմում խփել է 2015 թվականի նոյեմբերին՝ «Բորնմութ»-ի դեմ կայացած խաղում, որն ավարտվել է 3-3 հաշվով։

Միջազգային կարիերա 
Ֆունես Մորին Արգենտինայի ազգային հավաքականի կազմում իր դեբյուտը նշել է 2015 թվականի մարտին՝ Սալվադորի ֆուտբոլի ազգային հավաքականի դեմ խաղում։

Նա մասնակցել է Ամերիկայի գավաթի 2016 թվականի խաղարկությանը։ Նա մասնակցել է եզրափակչի շրջանակներում կայացած Չիլիի հավաքականի դեմ հանդիպմանը։ Հանդիպումն ավարտվել է 4-2 հաշվով՝ չիլիացիների հաղթանակով։

Իր առաջին միջազգային գոլը Ռամիրոն խփել է 2016 թվականի հոկտեմբերի 6-ին՝ Պերուի հավաքականի դեմ խաղում, որն ավարտվել է 2-2 հաշվով։

Վիճակագրություն

Ակումբային

Միջազգային

Ձեռքբերումներ

Ակումբային 
 Արգենտինայի չեմպիոն - 2014
 Լիբերտադորեսի գավաթակիր - 2015

Միջազգային 
 Ամերիկայի գավաթի խաղարկության փոխչեմպիոն - 2016

Ծանոթագրություններ

Արտաքին հղումներ 
 
 

1991 ծնունդներ
Մարտի 5 ծնունդներ
Ֆուտբոլի պաշտպաններ
Էվերթոնի ֆուտբոլիստներ
Ռիվեր Փլեյթի ֆուտբոլիստներ
Արգենտինայի հավաքականի ֆուտբոլիստներ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ
Անգլիայի լեգեոներ ֆուտբոլիստներ